cyanic-selkie/wikianc huggingface dataset:
जैन धर्म की शाखाएं
दिगम्बर
इसके अतिरिक्त श्वेतांबरों की भाँति दिगंबरों में भी मूर्तिपूजक और अमूर्तिपूजक नाम के उपसंप्रदाय पाए जाते हैं। तारणपंथ मूर्तिपूजा के विरोध में उत्तपन है। तारणस्वामी (१४४८-१५१५) ने इस पंथ की स्थापना की थी। इस पंथ के अनुयायी तारणस्वामी द्वारा रचित १४ ग्रंथों को वेदी पर स्थापित कर उनकी पूजा करते हैं। जैन दर्शन के प्रखर विद्वान पं. कैलाशचन्द्र शास्त्री के अनुसार तारणपन्थ और स्थानकवासी जैसे सम्प्रदाये की उत्तपती में मुसलमानों का मूर्तिपूजा विरोध भी एक कारण है।
श्वेतांबर
श्वेतांबरों के दो भेद हैं : मूर्तिपूजक और स्थानकवासी।
श्वेतांबर मूर्तिपूजकों को पुजेरा, मूर्तिपुजक, देरावासी अथवा मंदिरमार्गी भी कहा जाता है। श्वेताम्बर संप्रदाय द्वारा मान्य गच्छों के नामों में मतभेद देखने में आता है। अनेक पत्रकों में सुप्रसिद्ध गच्छों के नाम भी नहीं पाए जाते। उद्योतन सूरि के समय (ईo ९३७) से इन गच्छों का आरंभ हुआ माना जाता है। कहते हैं, उद्योतन सूरि के ८४ शिष्यों ने ८४ गच्छों की स्थापना की। समय समय पर गच्छों के नामों में संशोधन परिवर्तन होता रहा। समस्त गच्छों के ऊपर एक श्रीपूज्य होता है; साधुओं के चातुर्मास आदि के संबंध में वह अपना निर्णय देता है, और आवश्यकता पड़ने पर किसी साधु को संघ के बाहर कर सकता है। जैन परंपरा में गच्छ में मुनियों या साधु साध्वियों के ऊपर एक आचार्य पद होता है, उसके नीचे उपाध्याय और उपाध्याय पद के नीचे पंन्यास होता है जो यतियों की क्रियाओं का ध्यान रखता है पंन्यास पद के नीचे गणि पद होता है, वह भगवतीसूत्र तक का अभ्यासी होता है। जिन मुनियों का महानिशीथ तक का अभ्यास एवं योगोद्वहन किया हुआ होता है वे ही श्रावकों को व्रत दे सकते हैं।
८४ गच्छों में उपकेश, खरतर, तपा,तपा-त्रिस्तुतिक पायचंद (पार्श्व गच्छ), पूनमिया, अंचल और आगमिक आदि गच्छ मुख्य हैं।
स्थानकवासियों की समस्त क्रियाएँ स्थानक (उपाश्रय) में होती हैं इसलिये ये स्थानकवासी कहे जाते हैं। इन्हें ढूँढ़िया, बिस्तोला अथवा साधुमार्गी भी कहते हैं। ये भी मूलतः श्वेतांबर ही हैं, लेकिन अविच्छिन्नकाल से आ रही मूर्तिपूजा को नहीं मानते और जैन धर्म के ४५ आगमों में से केवल ३२ आगमों को ही अपनी सुविधानुसार प्रमाण मानते हैं। इसके संस्थापक लोंकाशाह थे जो अहमदाबाद में जैन श्वेताम्बर मूर्तिपूजक वर्ग के मुनियों के आदेशानुसार जैन शास्त्रों की नकल या प्रतिलिपियाँ किया करते थे। कुछ जैन मुनियों के साथ इनके द्वारा किये गए प्रतिलिपि कार्य मे दोष के कारण विवाद हुआ और बाद इन्होंने द्वेषपूर्ण तरीक़े से यह प्रचारित करना शुरू किया कि इन्हें आगमों के अध्ययन से पता चला कि इनमें मूर्तिपूजा का उल्लेख नहीं है, तथा सभी आगम प्रमाण नहीं माने जा सकते। आगे चलकर सन् १४६७ में लोंकाशाह साधु बन गए। इन्होंने लोंका अथवा लुंपाक संघ चलाया; भाणजी नामक श्रावक उनका प्रथम शिष्य हुआ।
हम्पी कोनेरु
हम्पी कोनेरु (जन्म 31 मार्च 1987) विजयवाड़ा, आंध्र प्रदेश से एक भारतीय शतरंज खिलाड़ी हैं और रैपिड चेस में वर्तमान विश्व चैंपियन भी हैं। हम्पी शतरंज के इतिहास में सबसे कम उम्र की ग्रैंडमास्टर हैं। इस कीर्तीमान को उन्होंने 2002 में 15 साल की उम्र में हासिल किया था। साथ ही हम्पी पुरुषों का ग्रैंडमास्टर खिताब जीतने वाली पहली भारतीय महिला भी हैं। कोनेरू ने 2006 के दोहा एशियाई खेलों में भारत के लिए स्वर्ण पदक हासिल किया और वे गोल्ड जीतने वाली मिश्रित टीम का भी हिस्सा थीं। 2003 में भारत सरकार ने शतरंज में उनके उत्कृष्ट प्रदर्शन के लिए उन्हें अर्जुन पुरस्कार से सम्मानित किया। 2007 में जब वे 20 साल की भी नहीं थीं तब उन्हें पद्मपुरस्कारों में से एक पद्मश्री पुरस्कार से सम्मानित किया गया।
व्यक्तिगत जीवन और पृष्ठभूमि
उनके पिता कोनेरू अशोक शतरंज के राष्ट्रीय स्तर के पूर्व खिलाड़ी और दो बारराज्य चैंपियन रह चुके हैं। उन्होंने कोनेरू को “हम्पी” नाम दिया, जो अंग्रेज़ी केशब्द चैंपियन से बना है। पाँच वर्ष की उम्र से ही हम्पी ने शतरंज सीखना शुरू कर दिया। अन्य लड़कों के साथ हम्पी की प्रतिभा की परीक्षा लेने के साथ ही कोनेरूअशोक ने केमिस्ट्री पढ़ाना छोड़ कर उन्हें ट्रेनिंग देना शुरू कर दिया। महज़ नौसाल की उम्र में हम्पी 1996 में नैशनल चैंपियन बन गईं। इएलओ रेटिंग बढ़ाने के लिए उन्हें अंतरराष्ट्रीय टूर्नामेंट में भाग लेना ज़रूरी था,यानी इसके लिए महंगी विदेश यात्रा करना था। ऐसे वक्त में बैंक ऑफ़ बड़ौदा उनकी मदद को आगे आया। उसने हम्पी को प्रायोजित किया। हालाँकि, यहसमुचित नहीं था। हम्पी ने 2006 में सार्वजनिक क्षेत्र की कंपनी ओएनजीसी (तेलऔर प्राकृतिक गैस निगम) के साथ नौकरी की. कंपनी उनकी यात्रा का खर्च उठातीहै। 2014 में हम्पी ने दसारी अनवेश से शादी की और इस खेल से एक ब्रेक लिया। 2017 में इस दंपति को एक बेटी अहाना हुई। ब्रेक से लौटने के बाद शुरुआती मुक़ाबलों, क्लासिकल वर्ल्ड चैम्पियनशिप और वर्ल्ड रैपिड चैम्पियनशिप में, हम्पीको हार का सामना करना पड़ा। आखिरकार 2019 में मास्को में वे वर्ल्ड रैपिड चेसचैंपियनशिप जीत गईं। हम्पी का कहना है कि रैपिड और ब्लिट्ज चेस उनकी पसंद नहीं बल्कि उनका लक्ष्य क्लासिक वर्ल्ड खिताब जीतना है।
करियर
1996 में हम्पी राष्ट्रीय चैंपियन बनीं और इसके बाद वर्ल्ड यूथ चैंपियनशिप में तीन गोल्ड मेडल जीते- 1997 (अंडर-10 गर्ल्स), 1998 (अंडर-12 गर्ल्स) और 2000 (अंडर-14 गर्ल्स)।
वह लड़कों के साथ भी प्रतिस्पर्धा में भाग लेती थीं। इसी दरम्यान अहमदाबाद में उन्होंने एशियन यूथ शतरंज चैंपियनशिप 1999 अपने नाम किया और वर्ल्ड जूनियर चैम्पियनशिप 2004 में वे संयुक्त रूप से पाँचवें स्थान पर रहीं। 2001 में कोनेरू ने वर्ल्ड जूनियर गर्ल्स चैंपियनशिप जीती। 2005 में, उन्होंने नॉर्थ यूरल्स कप का ख़िताब जीता जिसमें दुनिया की दस सबसेमज़बूत महिला शतरंज खिलाड़ी शामिल थीं। 2006 में, उन्होंने दोहा में एशियाई खेलों में व्यक्तिगत स्वर्ण पदक और देश के लिए मिश्रित टीम इवेंट में एक और गोल्ड जीता। 2015 में चीन के चेंगदू में हम्पी ने वीमेंस टीम चेस चैंपियनशिप में कांस्य पदक जीता। 2019 में, वह वर्ल्ड रैपिड चेस चैंपियन बनी, जिसके बाद केर्न्स कप में उन्हें जीत हासिल हुई, जिसमें दुनिया की 10 सर्वश्रेष्ठ महिला शतरंज खिलाड़ियों ने भाग लिया था।
कोनेरू ने अगस्त 2020 में ऑनलाइन शतरंज ओलंपियाड में पोलैंड की मोनिका सोको के ख़िलाफ़ टाइ-ब्रेक मुक़ाबला (इसे आर्मगेडन के रूप में जाना जाता है) जीतकर भारत को फ़ाइनल में पहुँचने में मदद की. इंटरनेट आउटेज की समस्या के कारण इस टूर्नामेंट में भारत को रूस के साथ संयुक्त विजेता घोषित किया गया था। इससे पहले जुलाई 2020 में उन्होंने फीडे स्पीड चेस चैंपियनशिप के सेमीफ़ाइनल में दुनिया के नंबर-1 चीन की होउ यिफान को भी हराया।  उन्होने वर्ल्ड रैपिड शतरंज में जीत हासिल की. वर्ल्ड रैपिड शतरंज प्रतियोगिता जीतने वाली वह पहली भारतीय महिला खिलाडी है।
भुवनेश्वर कुमार
भुवनेश्वर कुमार (जन्म: 5 फ़रवरी 1990) भारत के टेस्ट क्रिकेट, एक दिवसीय क्रिकेट और टी20 अंतरराष्ट्रीय तीनों प्रारूप के खिलाड़ी हैं। भुवनेश्वर कुमार प्रथम श्रेणी क्रिकेट में उत्तर प्रदेश के लिए खेलते हैं। इंडियन प्रीमियर लीग में सनराइजर्स हैदराबाद के लिए खेलते हैं और इससे पहले रॉयल चैलेंजर्स बैंगलोर के लिए और छठे संस्करण में पुणे वारियर्स इंडिया की टीम का प्रतिनिधित्व किया। भुवनेश्वर कुमार दाँयें हाथ की मध्यम तेज स्विंग गेंदबाज़ी करने के साथ ही मध्यक्रम में दाँयें हाथ से बल्लेबाजी भी करते हैं जो उन्हें एक हरफ़नमौला क्रिकेट खिलाड़ी बनाता है। भुवनेश्वर कुमार गेंद को विकेट के दोनों तरफ़ स्विंग करने में माहिर है, जिसके कारण वो भारतीय क्रिकेट टीम के एक प्रमुख गेंदबाज़ हैं।
शुरुआती जीवन
भुवनेश्वर कुमार का जन्म 5 फरवरी 1990 को मेरठ में हुआ था। उनकी बहन ने उन्हें क्रिकेट खेलने के लिए प्रोत्साहित किया और 13 साल की उम्र में उन्हें पहले कोचिंग सेंटर में लेकर गई थीं।
अंतरराष्ट्रीय क्रिकेट जीवन
भुवनेश्वर कुमार ने अपने अंतरराष्ट्रीय क्रिकेट करियर की शुरुआत पाकिस्तान क्रिकेट टीम के खिलाफ 25 दिसंबर 2012 को ट्वेन्टी-२० अंतरराष्ट्रीय क्रिकेट मैच खेलकर की थी। इसके बाद उन्होंने 30 दिसंबर 2012 को पाकिस्तान के खिलाफ एक दिवसीय अंतरराष्ट्रीय करियर की शुरुआत की। भुवनेश्वर कुमार ने अपने पहले एकदिवसीय अंतरराष्ट्रीय मैच की पहली गेंद पर ही पाकिस्तानी कप्तान मोहम्मद हफीज को क्लीन बोल्ड कर दिया था | वह अपने करियर की पहली गेंद पर विकेट लेने वाले दुनिया के 17वें और भारत के दूसरे गेंदबाज हैं |
भुवनेश्वर ने पाकिस्तान के खिलाफ ही बेंगलूर में ट्वेंटी 20 अंतरराष्ट्रीय में पदार्पण किया था और उन्होंने अपने पहले ओवर की छठी गेंद पर नासिर जमशेद को आउट किया था |
जबकि उन्होंने अपने टेस्ट क्रिकेट करियर की शुरुआत 22 फरवरी 2013 को ऑस्ट्रेलिया क्रिकेट टीम के खिलाफ की थी।
2022 लखनऊ में श्रीलंका के खिलाफ मैदान पर उतरते ही भुवी ने अपने 200 इंटरनेशनल मुकाबले भी पूरे किये है | भुवनेश्वर अब उन खास भारतीय तेज गेंदबाजों की लिस्ट में शामिल हो गए हैं, जिन्होंने 200 से ज्यादा इंटरनेशनल मुकाबले खेले हैं इस लिस्ट में भुवनेश्वर कुमार के अलावा जहीर खान, कपिल देव, जवागल श्रीनाथ और अजीत अगरकर शामिल हैं |
भुवनेश्वर कुमार ने 200 इंटरनेशनल मुकाबलों में 261 विकेट झटके हैं. उनके नाम 63 टेस्ट विकेट, 141 वनडे विकेट और 57 टी-20 विकेट हैं |
घरेलू क्रिकेट करियर
भुवनेश्वर कुमार ने १७ साल की उम्र में बंगाल के खिलाफ प्रथम श्रेणी क्रिकेट जीवन का आगाज़ किया। 2008-09 के सत्र में कुमार घरेलू क्रिकेट के पहले ऐसे खिलाड़ी बन गये जिसने सचिन तेंदुलकर को प्रथम श्रेणी क्रिकेट में शून्य पर ऑउट किया। इस सत्र में अच्छे प्रदर्शन के आधार पर कुमार को आईपीएल में रॉयल चैलेंजर्स बैंगलोर की ओर से जेसी राइडर के स्थान पर खेलने का मौका दिया गया।
इंडियन प्रीमियर लीग
इंडियन प्रीमियर लीग में भुवनेश्वर कुमार को सबसे पहले रॉयल चैलेंजर्स बैंगलुरू के लिए जेसी राइडर की जगह रिप्लेस किया गया था। खेले और बाद में पुणे वॉरियर्स इंडिया की टीम का प्रतिनिधित्व किया। फिर 2014 से सनराइजर्स हैदराबाद के लिए खेलते आ रहे हैं।
व्यक्तिगत जीवन
भुवनेश्वर कुमार ने 23 नवम्बर 2017 को नूपुर नागर के साथ शादी की।
थर्माइट
परिचय
ऐल्यूमिनियम द्वारा धातुओं के ऑक्साइड, सल्फाइड एवं क्लीराइड का अवकरण हो सकता है। इस क्रिया में उच्च ताप उत्पन्न होता है। इसमें धमाके का भय भी रहता है। गोल्डश्मिट ने अपने अनुसंधानों से ज्ञात किया कि धातु के ऑक्साइड और ऐल्यूमिनियम चूर्ण को मिश्रित कर अवकरण क्रिया को एक फ्यूज़ द्वारा प्रारंभ करना ठीक होगा। यह फ्यूज़ बेरियम पेराक्सॉइड (BaO2) अथवा मैग्नीशियम धातु को चिनगारी द्वारा जलाने से प्रारंभ हो सकता है। इस विधि से, जिसे ऐल्यूमिनोथर्मिक (aluminothermic) विधि कहते हैं, विशुद्ध धातु का निर्माण हो सकता है।
थर्माइट शब्द का प्रयोग ऐल्यूमिनियम चूर्ण और लौह ऑक्साइड (Fe3O4) के मिश्रण के लिये होता है। इस मिश्रण के द्वारा दहन करने से निम्नलिखित क्रिया होगी :
इस क्रिया द्वारा लगभग २,५०० डिग्री सेंo ताप उत्पन्न होता है। स्थूल भार में लगभग ३ भाग ऐल्यूमिनियम और १० भाग लोह ऑक्साइड (Fe3O4) की क्रिया द्वारा ७ भाग इस्पात तैयार होता है।
अतियथार्थवाद
अतियथार्थवाद (सर्रियलिज्म / Surrealism), कला और साहित्य के क्षेत्र में प्रथम महायुद्ध के लगभग प्रचलित होने वाली शैली और आंदोलन था। चित्रण और मूर्तिकला में तो (चित्रपट के चित्रों में भी) यह आधुनिकतम शैली और तकनीक हैं। इसके प्रचारकों और कलाकारों में चिरिको, दालों, मोरो, आर्प, ब्रेतों, मासं आदि प्रधान हैं। कला में इस सृष्टि का दार्शनिक निरूपण 1924 में आंद्रे ब्रेतों ने अपनी अतियथार्थवादी घोषणा (सर्रियलिस्ट मैनिफेस्टो) में किया। अतियथार्थवाद कला की, सामाजिक यथार्थवाद के अतिरिक्त, नवीनतम शैली है और इधर, मनोविज्ञान की प्रगति से प्रभावित, प्रभूत लोकप्रिय हुई है।
परिचय
अतियथार्थवाद का सिद्धांत इसके प्रवर्तकों द्वारा इस प्रकार अभिव्यक्त हुआः अतियथार्थ यथार्थ से, दृश्य-श्रव्य-जगत् से परे हैं। यह वह परम यथार्थ है जो अवचेतन में निहित होता है; सुषुप्त, तंद्रित, स्वप्निल अवस्था में असाधारण कल्पित, अकल्पित, अप्रत्याशित अनुभूतियों के रूप में अनायास आवेगों द्वारा मानस के चित्रपट पर चढ़ता उतरता रहता है। जो विषय अथवा दृश्य साधारणतः तर्कतः परस्पर असंबद्ध लगते हैं वास्तव में उनमें अलक्षित संबंध है जिसे मात्र अतियथार्थवाद प्रकाशित कर सकता है। अतियथार्थवादियों की प्रतिज्ञा है कि हमारे सारे कार्यों का उद्गम अवचेतन अंतर है। वही हमारे कार्यों को गति और दिशा भी देता है और उस उद्गम से प्रस्फुटित होने वाले मनोभावों को दृष्टिगम्य, स्थूल, रससिक्त आकृति दी जा सकती है।
अतियथार्थवाद के प्रतीक और मान दैनंदिन जीवन के परिमाणों, प्रतिबोधों से सर्वथा भिन्न होते हैं। अतियथार्थवादियों की अभिरुचि अलौकिक, अद्भुत, अकल्पित और असंगत स्थितियों की अभिव्यक्ति में है। ऐसा नहीं कि उस अवचेतन का साहित्य अथवा कला में अस्तित्व पहले न रहा हो। परियों की कहानियाँ, असाधारण की कल्पना, जैसे एलिस इन द वंडरलैंड अथवा सिंदबाद की कहानियाँ, बच्चों अथवा अर्धविक्षिप्त व्यक्तियों के चित्रांकन साहित्य और कला दोनों क्षेत्रों में अतियथार्थवाद की इकाइयाँ प्रस्तुत करते हैं। अतियथार्थवादियों की स्थापना है कि हम पार्थिव दृश्य जगत् को भेदकर, उसके तथोक्त यथार्थ का अतिक्रमण करके वास्तविक परम यथार्थ के जगत में प्रवेश कर सकते हैं। अंकन को आकृतियों के प्रतिनिधान की आवश्यकता नहीं, उसे जीवन के गहन तत्वों को समझना और समझाना है, जीवन के प्रति मानव प्रतिक्रियाओं का आकलन करना है और ये तथ्य निःसंदेह दृश्य जगत् के परे के हैं। अंकन को मनोरंजन अथवा आनंद का साधन मानना अनुचित है। स्थूल नेत्रों की सीमाएँ और प्रत्यक्ष की रिक्तता तो घनवादी कला ने ही प्रमाणित कर दी थी, इससे आवश्यकता प्रतीत हुई दृष्टि से अतीत परोक्ष से साक्षात्कार की, जो अवचेतन है, युक्तिसंगत यथार्थ के परे का अयुक्तियुक्त अतियथार्थ।
इस प्रकार अतियथार्थवाद मानस के अंतराल को, अवचेतन के तमाविष्ट गहवरों को आलोकित करता है। घनवाद से भी एक पग आगे दादावाद गया और दादावाद से भी आगे अतियथार्थवाद। अतियथार्थवाद की जड़ें दादावाद की जमीन में ही लगी हैं। स्वयं दादावाद ने क्रियात्मक कल्पना की भूमि छोड़ निर्बंध अवचेतन की आराधना की थी, अब उसके उत्तरवर्ती अतियथार्थवाद ने अवचेतन और दृश्य जगत् को परस्पर सर्वथा स्वतंत्र और पृथक् माना। मानवीय चेतनता और पार्थिव यथार्थ अथवा कायिक अनुभूति में उसके विचार से कोई संबंध नहीं। उन्होंने आत्माध्ययन, जीवन के परम तथ्य की खोज और दृश्य से भिन्न एक अंतर्जगत् की पहचान को अपना लक्ष्य बनाया। उन्होंने कहा कि सावयवीय संपूर्णता के भीतर स्थूलतः लक्षित होने वाले परस्पर विरोधी पर वस्तुतः अनुकूल तथ्यों, जैसे जीवन और मृत्यु, भूत और भविष्य, सत्य और काल्पनिक को एकत्र करना होगा। अतियथार्थवादी घोषणाकार आंद्रे ब्रेतों ने लिखाः मेरा विश्वास है कि भविष्य में दोनों परस्पर विरोधी लगने वाली स्वप्न और सत्य की स्थितियाँ परम यथार्थ, अतियथार्थ में लय हो जाएँगी। चित्रण की प्रगति में अतियथार्थवाद ने परंपरागत कलाशैली को तिलांजलि दे दी। उसके आकलन और अभिप्रायों ने, चित्रादर्शों ने सर्वथा नया मोड़ लिया, परवर्ती से अंतरवर्ती की ओर। अवचेतन की स्वप्निल स्थितियों, विक्षिप्तावस्था तक, को उसने शुद्ध प्रज्ञा का स्वच्छंद रूप माना। साधारणतः अतियथार्थवाद के दो भेद किए जाते हैं: (1) स्वप्नाभिव्यक्ति और (2) आवेगांकन। उनमें पहली शैली का विशिष्ट कलाकार साल्वादोर दाली है और दूसरी का जोआन मीरो। दोनों स्पेन के हैं। अवचेतन के उपासक अतियथार्थवाद को फिर भी आकलन के क्षेत्र में राग और रेखा की दृष्टि से सर्वथा उच्छृंखल भी नहीं समझना चाहिए। यह सही है कि अभिप्राय अथवा अंकित विषय के संबंध में अतियथार्थवाद अप्रत्याशित का आकलन करता है, पर जहाँ तक अंकन की तकनीक की बात है उसके आयाम-परिणाम सर्वथा संयत, स्पष्ट और श्रमसिद्ध होते हैं। दाली के चित्र तो इस दिशा में डच चित्राचार्यों की कला से होड़ करते हैं। अप्रत्याशित यथार्थ का उदाहरण ऐसे चित्र से दिया जा सकता है जिसका सारा वातावरण तो चिकित्सालय के शल्यकक्ष (आपरेशन थियेटर) का हो पर आपरेशन की मेज पर, जहाँ मरीज के होने की आशा की जा सकती है, वहाँ वस्तुतः चित्रित होती है सिलाई की मशीन। या नारी का ऊर्ध्वार्ध अंकित करने वाले चित्र में जहाँ ऊपर मुँह होने की अपेक्षा की जाती है वहाँ वस्तुतः मेज की दराज बनी रहती है।
पाकिस्तान क्रिकेट टीम का ज़िम्बाब्वे दौरा 2020–21
पाकिस्तान क्रिकेट टीम ने अप्रैल और मई 2021 में दो टेस्ट और तीन ट्वेंटी 20 अंतर्राष्ट्रीय (टी20आई) मैच खेलने के लिए ज़िम्बाब्वे का दौरा किया था।  पाकिस्तान दक्षिण अफ्रीका दौरे के ठीक बाद जिम्बाब्वे दौरे पर गया था।  28 मार्च 2021 को, पाकिस्तान क्रिकेट बोर्ड (पीसीबी) ने दौरे के कार्यक्रम की पुष्टि की। सभी मैच हरारे में बंद दरवाजों के पीछे खेले गए थे।
पाकिस्तान ने पहला टी20आई मैच 11 रन से जीता, वहीं जिम्बाब्वे ने 19 रन से दूसरा मैच जीतकर श्रृंखला को 1–1 से बराबर कर लिया। यह सोलह प्रयासों में टी20आई में पाकिस्तान के खिलाफ जिम्बाब्वे की पहली जीत थी। जून 2016 में भारत को हराने के बाद घरेलू टी20आई मैच में उनकी पहली जीत थी। पाकिस्तान ने तीसरा टी20आई मैच 24 रन से जीतकर श्रृंखला 2-1 से जीत ली।
पाकिस्तान ने तीन दिन के अंदर पहला टेस्ट मैच एक पारी और 116 रनों से जीता। पाकिस्तान ने दूसरा मैच एक पारी और 147 रनों से जीतकर श्रृंखला 2-0 से जीती।
दस्ता
पाकिस्तान के शादाब खान ने दक्षिण अफ्रीका के खिलाफ दूसरे एकदिवसीय मैच के दौरान अपने पैर के अंगूठे को घायल कर लिया और जिम्बाब्वे के खिलाफ टी20आई मैचों से बाहर हो गए। जाहिद महमूद को टी20आई मैचों के लिए शादाब खान के प्रतिस्थापन के रूप में नामित किया गया था। हालाँकि, अकेले उड़ान यात्रा की चिंता के कारण जाहिद महमूद बाद में खुद को टी20आई मैचों से बाहर कर लिया। फखर ज़मान को पाकिस्तान के टी20आई टीम में जोड़ा गया।
सीन विलियम्स को टी20आई मैचों के लिए जिम्बाब्वे के कप्तान के रूप में नामित किया गया था। वहीं उनके नियमित कप्तान चामु चिभाभा अभी भी जांघ की चोट से उबर रहे थे। तराईसई मुसाकांडा, आइंस्ले नाडलोवु और ब्रैड इवांस को भी जिम्बाब्वे के टी20आई मैचों के लिए स्टैंडबाय खिलाड़ियों के रूप में नामित किया गया था।
क्रेग इरविन, पहले मैच में चोटिल होने के बाद, अंतिम दो टी20आई के लिए जिम्बाब्वे की टीम से बाहर कर दिया गया था। तराईसई मुसाकांडा को इरविन के प्रतिस्थापन के रूप में नामित किया गया था। जॉयलॉर्ड गुम्बी और ताकुडज़्वानशे काइटानो दोनों को जिम्बाब्वे के टेस्ट मैचों के लिए स्टैंडबाय खिलाड़ियों के रूप में नामित किया गया था। अंत में, चोटिल होने के बाद सीन विलियम्स ने पहले और तीसरे टी20आई के लिए जिम्बाब्वे की कप्तानी की, वहीं ब्रेंडन टेलर ने दूसरे टी20आई और टेस्ट श्रृंखला में टीम का नेतृत्व किया। वेस्ले मधेवी को दूसरे टेस्ट के लिए ज़िम्बाब्वे की टीम में शामिल किया गया।
नासा
नैशनल एरोनॉटिक्स एंड स्पेस एडमिनिस्ट्रेशन (हिन्दी अनुवाद:राष्ट्रीय वैमानिकी और अन्तरिक्ष प्रबंधन; National Aeronautics and Space Administration) या जिसे संक्षेप में नासा (NASA) कहते हैं, संयुक्त राज्य अमेरिका की सरकार की शाखा है जो देश के सार्वजनिक अंतरिक्ष कार्यक्रमों व एरोनॉटिक्स व एरोस्पेस संशोधन के लिए जिम्मेदार है। फ़रवरी 2006 से नासा का लक्ष्य वाक्य "भविष्य में अंतरिक्ष अन्वेषण, वैज्ञानिक खोज और एरोनॉटिक्स संशोधन को बढ़ाना" है। 14 सितंबर 2011 में नासा ने घोषणा की कि उन्होंने एक नए स्पेस लॉन्च सिस्टम के डिज़ाइन का चुनाव किया है जिसके चलते संस्था के अंतरिक्ष यात्री अंतरिक्ष में और दूर तक सफर करने में सक्षम होंगे और अमेरिका द्वारा मानव अंतरिक्ष अन्वेषण में एक नया कदम साबित होंगे। नासा   में वैज्ञानिक या अंतरिक्ष यात्री बने
इतिहास
नासा का गठन नैशनल एरोनॉटिक्स एंड स्पेस अधिनियम के अंतर्गत 19 जुलाई 1958 में इसके पूर्वाधिकारी संस्था नैशनल एडवाइज़री कमिटी फॉर एरोनॉटिक्स (एनएसीए) के स्थान पर किया गया था। इस संस्था ने 1 अक्टूबर 1958 से कार्य करना शुरू किया। तब से आज तक अमेरिकी अंतरिक्ष अन्वेषण के सारे कार्यक्रम नासा द्वारा संचालित किए गए हैं जिनमे अपोलो चन्द्रमा अभियान, स्कायलैब अंतरिक्ष स्टेशन और बाद में अंतरिक्ष शटल शामिल है।
वर्तमान
वर्तमान में नासा अंतर्राष्ट्रीय अंतरिक्ष स्टेशन को समर्थन दे रही है, चाँद पर फिर से मानव को भेजने के लिये आर्टेमिस कार्यक्रम चला रही है, और ओरायन बहु-उपयोगी कर्मीदल वाहन व व्यापारिक कर्मीदल वाहन के निर्माण व विकास पर ध्यान केंद्रित कर रही है। संस्था लॉन्च सेवा कार्यक्रम (एलएसपी) के लिए भी जिम्मेदार है जो लॉन्च कार्यों व नासा के मानवरहित लॉन्चों कि उलटी गिनती पर ध्यान रखता है।
पीआर श्रीजेश
परत्तु रविन्द्रन श्रीजेश (Parattu Raveendran Sreejesh പി. ആർ.ശ്രീജേഷ്) एक भारतीय पुरुष फ़ील्ड हॉकी के खिलाड़ी है। यह भारतीय पुरुष फ़ील्ड हॉकी टीम की ओर से खेलते है। इनका जन्म ०८ मई १९८६ को हुआ था। हॉकी इंडिया लीग में ये उत्तर प्रदेश विजर्ड की ओर से खेले थे।
प्रतिशत
प्रतिशत (Percent) गणित में किसी अनुपात को व्यक्त करने का एक तरीका है। प्रतिशत का अर्थ है  प्रति सौ  या प्रति सैकड़ा (% =1/100) ; एक सौ में एक।
उदाहरण के लिये माना कि गणित के प्रश्नपत्र का पूर्णांक 50 है और उस प्रश्नपत्र में कोई छात्र 48 अंक प्राप्त करता है तो कहते हैं कि उस छात्र को 48/50 = 96/100 = 96 प्रतिशत (96%) अंक मिले। इसी तरह कहते हैं कि वायुमंडल में आक्सीजन की मात्रा 20% है। किसी कक्षा में 20 विद्यार्थियों में से केवल 15 ही उतीर्ण हुए तो कहेंगे कि केवल 75% विद्यार्थी उतीर्ण हुए तथा 25% अनुतीर्ण (फेल) हो गये।
2. प्रतिशत भिन्न को दशमलव या साधारण भिन्न में बदलने के लिए उस भिन्न में 100 से भाग देते हैं।
3. किसी वस्तु के भाव में x % वृद्धि हो जाने पर, इस मद पर खर्च न बढ़े इसके लिए वस्तु की खपत में कमी = [x/(x+100)] * 100
अन्य प्रणालियाँ
विभिन्न स्थितियों में किसी अनुपात को व्यक्त करने के अलग-अलग तरीके अपनाए जाते हैं। प्रतिशत में अनुपात का आधार (हर) १०० होता है। इसी प्रकार १०००, १ लाख, या १० लाख को आधार मानकर भी अनुपातों को व्यक्त करने की प्रथा है। यदि १० लाख लोगों में से ७ लोग किसी रोग से पीड़ित हैं तो कहते हैं कि उस रोग से दुनिया के ७ पीपीएम (parts per million) लोग पीड़ित हैं।
क्विबुका महिला टी20ई टूर्नामेंट 2019
2019 क्विबुका महिला टी-20 टूर्नामेंट 18 से 23 जून 2019 तक रवांडा में आयोजित एक महिला टी20ई क्रिकेट टूर्नामेंट था। यह वार्षिक क्विबुका महिला टी-20 टूर्नामेंट का छठा संस्करण था, जिसे पहली बार 2014 में 1994 के रवांडा नरसंहार के पीड़ितों की याद में आयोजित किया गया था। प्रतिभागी रवांडा, युगांडा, माली और तंजानिया की महिला राष्ट्रीय टीम थीं, बाद की दो टीमों ने टूर्नामेंट में अपनी पहली उपस्थिति दर्ज की, जबकि गत चैंपियन केन्या ने इस वर्ष धन की कमी के कारण भाग लेने से पीछे हट गई। टूर्नामेंट के इतिहास में ऐसा पहली बार हुआ था कि 1 जुलाई 2018 के बाद सहयोगी टीमों के बीच खेले गए सभी मैचों को पूर्ण मटी20ई दर्जा प्रदान करने की आईसीसी की घोषणा के अनुसार मैचों को आधिकारिक मटी20ई खेलों के रूप में मान्यता दी गई थी। सभी मैच किगाली के गंगा इंटरनेशनल क्रिकेट स्टेडियम में खेले गए। केन्या ने इससे पहले तीन बार (2015, 2017, 2018) खिताब जीता था जबकि युगांडा ने इसे दो बार जीता था, 2014 में उद्घाटन संस्करण और 2016 में भी। तंजानिया महिला ने अपने सभी मैच जीतकर इस साल का संस्करण जीता और इस तरह नाबाद रहीं, जबकि दो युगांडा के खिलाड़ी, रीता मुसमाली और जॉयस एपियो क्रमशः सबसे अधिक रन बनाने वाले और विकेट लेने वाले खिलाड़ी बने।
टूर्नामेंट के दूसरे मैच में, माली महिला टीम को मेजबान रवांडा द्वारा नौ ओवरों में छह रन पर आउट कर दिया गया, जिससे वह एक पूर्ण महिला टी20ई मैच में सबसे कम टीम बना। रवांडा की टीम ने चार गेंदों में सात रनों के लक्ष्य का पीछा करते हुए 116 गेंद शेष रहते दस विकेट से मैच जीत लिया। माली के खिलाफ टूर्नामेंट के पांचवें मैच में, युगांडा ने 20 ओवरों में 314/2 का स्कोर बनाया, जिससे वह महिला ट्वेंटी-20 अंतरराष्ट्रीय मैचों में सर्वोच्च टीम बन गई। माली टीम 11.1 ओवर में 10 रन पर आउट हो गई, जो कि महिला टी20ई में दूसरी सबसे कम टीम है। जीत (304 रन) का मार्जिन भी महिला टी20ई मैच में सबसे बड़ा था।
मैचेस
-
पवित्र भाग्य
पवित्र भाग्य एक भारतीय पारिवारिक प्रेमकहानि धारावाहिक है जिसकी सर्जक एकता कपूर है। ये धारावाहिक ३ मार्च २०२० से सोम-शुक्र रात १०:०० बजे भारतीय टीवी चैनल कलर्स पर प्रसारण होता है। इस धारावाहिक का निर्माण एकता कपूर और शोभा कपूर ने अपनी कंपनी बालाजी टेलीफिल्म्स के द्वारा किया है। टीवी कलाकार अनेरी वाज़ानी और कुणाल जयसिंह इस धारावाहिक के मुख्य पात्रो की भूमिका निभा रहे है।
कहानी
यह धारावाहिक प्रणति मिश्रा और रेयांश खुराना के इर्द-गिर्द घूमती है जो कॉलेज में मिलते हैं और दोस्त बन जाते हैं। थोड़ा वक्त गुजरते दोनों में प्यार हो जाता है। प्यार के कारण दोनों एक दूसरे के बेहद करीब आ जाते के जिसके परिणाम स्वरुप प्रणति गर्भवती हो जाती है। जब प्रणति ने रेयांश को उसकी गर्भावस्था की जानकारी दी, तो वह चकरा गया। इतनी कम उम्र में पिता बनने के लिए रियांश तैयार था जिसके कारण वह प्रणति को छोड़ देता है जो एक बच्ची को जन्म देती है। प्रणति की मां शोभना उसकी बच्ची के जन्म होते ही उसे अनाथालय में दे देती है और प्रणति को बताती है कि उसका गर्भपात हो गया है। अनाथालय द्वारा बच्चे का नाम जुगनू रखा गया है। कहानी आगे बढ़ती है जब रियांश और प्रणति को जुगनू के बारे में पता लगता है।
हरिदास केसरिया
हरिदास केसरिया (निधन मार्च 1527), अथवा हरिदास महियारिया, 16 वीं शताब्दी के मेवाड़ सरदार, राजस्थान के योद्धा और कवि थे । 1519 में गागरोन के युद्ध में, उन्होंने राणा सांगा के नेतृत्व में मेवाड़ सेना के साथ लड़े और मालवा के सुल्तान महमूद खिलजी द्वितीय को पकड़ कर कैद कर लिया। वह राणा सांगा के घनिष्ठ मित्र थे, जिन्होंने मेवाड़ साम्राज्य की कई लड़ाइयों और अभियानों में भाग लिया था।
वंश और परिवार
स्रोत:
केसरिया वंशीय चारण मूलतः गुजरात के पाटन क्षेत्र से थे, वंश का नाम उनके पूर्वज केसरियाजी के नाम पर पड़ा। केसरियाजी सिद्धराज जयसिंह के शासन में पाटन में रहते थे, जिन्हें जयसिंह ने गेणासरा सहित 6 गांवों की जागीर से सम्मानित किया। कालांतर में केसरियाजी के वंशज मांडणजी केसरिया, गेणासरा को छोड़ मेवाड़ आ गए, जहाँ महाराणा ने उनकी प्रतिभा और ज्ञान से प्रसन्न होकर उन्हें महियारी सहित 6 गाँवों की जागीर प्रदान की। इसी जागीर के बाद से केसरिया वंश को महियारिया के नाम से जाना जाने लगा।
केशवदास और हरिभगत का वंश नहीं चला। उदयभान के पुत्र और हरिदास के पौत्र, देवीदास महियारिया एक प्रसिद्ध और कुशल योद्धा हुए। ये महाराणा जगतसिंह के शासन काल में मेवाड़ छोड़कर चले गए । यहाँ से जाने का कारण यह था कि देवीदासजी ने महाराणा के महल में चौपड़ खेलते - खेलते दिल्ली के बादशाह के भेजे हुए व्यक्ति द्वारा इन्हें कुछ अपशब्द कहे जाने पर उसको तलवार से मार डाला । इससे आतंकित हो महाराणा ने देवीदासजी को कुछ समय के लिए मेवाड़ से चले जाने का कहा ।
मेवाड़ से निकलकर देवीदास जी महाराज गोकुलदास जी शक्तावत के सामंतों में सम्मिलित हो गए । महाराज गोकुलदास जी बादशाह शाहजहाँ की तरफ से बनारस की लड़ाई में सेनानायक नियुक्त हुए । उक्त लड़ाई में गोकुलदास जी एवं देवीदास जी दास जी वीरता से लड़े और उन्होंने विजय प्राप्त की । बादशाह ने प्रसन्न होकर गोकुलदासजी को सावर का इलाका जागीर में दिया । देवीदासजी गोकुलदासजी के मुख्य सामंत थे । देवीदासजी के पराक्रम से प्रसन्न हो गोकुलदासजी ने इन्हें महरु गांव के साथ 26 गांव जागीर में दिये।
हरिदास ने मादड़ी गाँव ( राजसमंद ) में महियारिया वंश की कुलदेवी श्री सुंदरबाई का मंदिर निर्माण करवाया। इसी देवी का एक और मंदिर भीलडी ( जहजपुर ) गांव में बनवाया गया था, जो आज भी वहाँ मौजूद है।
उपाख्यान
हरिदास के बारे में कई किस्से प्रचलित हैं। एक किवदंती है कि एक बार राणा साँगा अपने साथियों के साथ शिकार करने गया, तो उसका एक हाथी जो पास में बंधा हुआ था, चिढ़ाने के बाद इतना क्रोधित हो गया कि वह जंजीर तोड़कर उनके पीछे भागा। अन्य भाग गए लेकिन हरिदास ने सांगा का साथ नहीं छोड़ा। जब बचने का कोई रास्ता नहीं था, तो सांगा ने हरिदास से कहा कि तुम अपनी कुलदेवियों की स्तुति गाते हो, रक्षा के लिए आज तुम उन्हें क्यों नहीं बुलाते? इस पर हरिदास ने अपनी आराध्यशक्ति श्री सुंदरबाई को स्मरण करते हुए एक दोहा कहा-"आण दबाया गज अठे, और न हेक उपाय। ‘सुन्दर’ मां सज आवजे, सांगा तणी सहाय।।"और तुरंत उन्होंने देखा कि उग्र हाथी एक अदृश्य बल द्वारा रुक गया और शांत हो गया, जिससे सांगा और हरिदास को कोई नुकसान नहीं पहुंचा।
गागरोन का युद्ध (1519)
स्रोत:
यह युद्ध मेवाड़ साम्राज्य और गुजरात सल्तनत द्वारा सहायता प्राप्त मालवा सल्तनत के बीच लड़ा गया था। मेवाड़ की सेना को मेड़ता के राठौड़ों ने सुदृढ़ किया। सुल्तान महमूद खिलजी द्वितीय ने सल्तनत सेना का नेतृत्व किया और थोरुग गागरोन पर चढ़ाई की, जहां उनका सामना राणा सांगा की एक बड़ी सेना से हुआ। आगामी लड़ाई में, मेवाड़ सेना ने बहादुरी से युद्ध किया और हरिदास ने सुल्तान को कैद कर उसे सांगा के सामने पेश किया।
इस जीत के उपलक्ष्य में राणा सांगा ने हरिदास की वीरता और साहस से प्रसन्न होकर उन्हें चित्तौड़ का किला प्रदान किया। हालाँकि, हरिदास ने विनम्रतापूर्वक किले को वापस महाराणा को लौटा दिया और बारह गाँवों की एक जागीर स्वीकार की। जागीर में मादड़ी, बेरी, पांचली आदि गाँव शामिल थे। पांचली आधुनिक काल तक हरिदास के वंशजों के नियंत्रण में रहा।
खानवा ( भरतपुर ) में बने राणा सांगा पैनोरमा में, गागरोन की लड़ाई में सांगा की जीत और पराजित सुल्तान के प्रति उनके उदार व्यवहार को खुद हरिदास द्वारा लिखित ऐतिहासिक डिंगल छंदों में प्रदर्शित किया गया है:
मृत्यु - खानवा का युद्ध (1527)
अपने पूरे जीवन में, हरिदास मेवाड़ दरबार के एक महत्वपूर्ण सदस्य थे और उन्होंने कई लड़ाइयाँ लड़ीं। मार्च 1527 में, मुगल शासक बाबर के खिलाफ खानवा के युद्ध में सांगा के साथ बहादुरी से लड़ते हुए हरिदास वीरगति को प्राप्त हुए।
कृतियाँ
हरिदास एक अच्छे कवि थे और राणा सांगा पर डिंगल गीत सहित उनकी कुछ विविध रचनाएँ मिलती हैं।
संभावना अलंकार
अलंकार चन्द्रोदय के अनुसार हिन्दी कविता में प्रयुक्त एक अलंकार
कोत्त, केरमेरि मण्डल
कोत्त, केरमेरि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
कमैया
कमैया दक्षिणी नेपाल की परम्परागत बंधुआ मजदूरी की प्रथा नाम है। बंधुआ मजदूरों को भी 'कमैया' ही कहते हैं।
सुरसेनी
सुरसेनी (Surseni) भारत के उत्तर प्रदेश राज्य के उन्नाव ज़िले में स्थित एक गाँव है। यह बाँगरमऊ के समीप स्थित है।
रामपुर खुर्द, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
मार्क्स जनित्र
मार्क्स जनित्र (मार्क्स जनरेटर), उच्च वोल्टता की स्पन्द (पल्स) उत्पन्न करने वाला एक विद्युत परिपथ है। इसका वर्णन सबसे पहले १९२४ में एडविन ऑटो मार्क्स ने किया था। इसका उपयोग उच्च ऊर्जा भौतिकी के प्रयोगों में होता है। इसके अलावा इसका उपयोग बिजली की लाइनों एवं विमानों आदि पर आकाशीय विद्युत से होने वाले प्रभावों को सिमुलेट करने के लिये आवश्यक उच्च वोल्टता की पल्स पैदा करने के लिये भी किया जाता है।
व्यतिरेक अलंकार
काव्य में जहाँ उपमेय को उपमान से श्रेष्ठ बताया जाता है, वहाँ व्यतिरेक अलंकार होता है।
उदाहरण
जन्म सिंधु पुनि बंधु विष,दीनन मलिन सकलंक| सीय मुख समता पाव किमी चंद्र बापूरो रंक ||
वेनेसा हजेंस
वेनेसा ऐनी हजेंस (जन्म 14 दिसम्बर,1988) एक अमेरिकी अभिनेत्री और गायिका हैं। बचपन में स्थानीय थियेटर के नाटकों और टीवी विज्ञापनों में काम करने के बाद हजेंस ने साल 2003 में ड्रामा फिल्म, थर्टीन में नोएल की भूमिका अदा करते हुए बड़े परदे पर अपनी शुरुआत की। साल 2004 में आई साइंस-फिक्शन-एडवेंचर फिल्म, थंडरबर्ड्स  में हंजेस ने टिन-टिन का चरित्र निभाया। लेकिन हजेंस की सबसे प्रमुख भूमिका हाई स्कूल म्यूजिकल श्रृंखला में गैब्रिएला मोंटेज़ की थी। इस फिल्म श्रृंखला में अभिनय के लिए हजेंस को इमैजेन फाउंडेशन पुरस्कार और युवा कलाकार पुरस्कार के लिए नामांकित किया गया।
उनका पहला एल्बम वी, 26 सितंबर 2006 को जारी हुआ। यह एलबम अमेरिका में उस वक्त के सबसे लोकप्रिय गानों की सूची में चौबीसवें नंबर पर शुरू हुआ और बाद में इसे गोल्ड (एक ऐसा एल्बम जिसकी कम से कम 5 लाख प्रतियाँ बिकी हों, उसे RIAA द्वारा गोल्ड रिकॉर्ड के रूप में प्रमाणित किया जाता है) के रूप में प्रमाणित किया गया। 1 जुलाई 2008 को हजेंस का दूसरा एल्बम आइड़ेंटीफाइड अमेरीका में जारी किया गया। साल 2009 में आई फिल्म बैंडस्लैम के ज़रिये हजेंस को आलोचकों के बीच काफी सराहना मिली, यह फिल्म 14 अगस्त 2009 को प्रदर्शित हुई थी।
प्रारंभिक जीवन और करियर
हजेंस सॉलिनस, कैलिफोर्निया में पैदा हुईं. हजेंस अपनी माँ गिना (नीगुआन्ग्को), पिता ग्रेगोरी हजेंस और छोटी बहन स्टेला हजेंस के साथ - ओरेगन से दक्षिणी कैलिफोर्निया तक - वेस्ट कोस्ट की लगभग सभी जगहों पर रहीं। उनकी माँ ने बहुत से कार्यालयों में काम किया और उनके पिता एक फायर-फाइटर थे। टीवी विज्ञापन में एक भूमिका मिलने के बाद हजेंस और उनका परिवार लॉस एंजेल्स चला आया। हजेंस मिश्रित सांस्कृतिक मूल की हैं क्योंकि उनके पिता आयरिश अमेरिकी मूल के और माता मनीला में रहने वाली चीनी -फिलिपिनो- स्पेनिश मूल की हैं। हजेंस के दादा-दादी और नाना-नानी चारों ही संगीतकार थे।
आठ साल की उम्र में संगीत थियेटर में एक गायिका के रूप शुरुआत करने के बाद, हजेंस स्थानीय प्रोडक्शन, जैसे कि करोसेल, दी विज़र्ड ऑफ़ ओज़ , दी किंग एंड आई, दी म्यूजिकल मैन और सिंड्रेला में दिखाई दीं। मंच नाटकों और संगीत में अपना करियर शुरू करने के दो साल बाद उन्होंने विज्ञापनों और टीवी शो के लिए ऑडिशन देना शुरू कर दिया। उनका अभिनय करियर 15 साल की उम्र में शुरू हुआ। घर पर ही शिक्षकों द्वारा पढ़ाये जाने की वजह से हजेंस, ओरेंज कंट्री हाई स्कूल ऑफ़ आर्ट्स से हाई स्कूल की पढाई पूरी नहीं कर पाईं.
करियर
2003 में, हजेंस ने स्वतंत्र ड्रामा फिल्म थर्टीन में एक छोटा सा पात्र निभाया, जिसमे वह ट्रेसी (इवान रेशेल वुड द्वारा निभाए गए चरित्र) की दोस्त, नोएल की भूमिका में थी। इस फिल्म को आमतौर पर अनुकूल समीक्षा मिली। आलोचकों की दृष्टि से भी ये फिल्म सफल रही और साथ ही अपनी 4 करोड़ डॉलर की लागत को भी इसने पार कर लिया। इसके बाद 2004 में उन्होंने साइंस-फिक्शन-ऐडवेंचर फिल्म में टिनटिन की भूमिका निभाई. दुर्भाग्य से आलोचनात्मक और व्यवसायिक दोनों ही तौर पर यह फिल्म असफल रही और प्रदर्शन से पहले ही इंटरनेट पर इसकी काफी आलोचना की गयी। 2005 के अंत में उन्होंने फिल्म हाई स्कूल म्यूजिकल में जेक एफ्रोन के साथ एक शर्मीली और आज्ञाकारी लड़की गैब्रिएला मोंटेज़ की भूमिका निभाई.
हाई स्कूल म्यूजिकल में गैब्रिएला मोंटेज़ के रूप में अपनी सफल भूमिका से पहले ही वो टीवी कार्यक्रम क्विंटुप्लेट्स , स्टिल स्टैंडिंग, दी ब्रदर गार्शिया, डार्क एंड जोश और दी स्वेट लाइफ ऑफ़ जेक एंड कोडी  में अभिनय कर चुकी थीं। हाई स्कूल म्यूजिकल में उनके प्रदर्शन को कई नामांकन और पुरस्कार मिले। फिल्म की सफलता के बाद BBC UK ने कहा कि हजेंस अब अमेरिका के घर-घर में जानी जाने वाली हस्ती बन जाएंगी. हजेंस ने हॉलीवुड रिकॉर्ड्स के साथ एक रिकॉर्डिंग अनुबंध किया। सितम्बर 2006 को उनका पहला एल्बम वी आया जो आते ही बिलबोर्ड 200 में चौबीसवें नंबर पर अंकित किया गया और 27 फ़रवरी 2007 को इसे गोल्ड के रूप में प्रमाणित किया गया। उनका पहला एकल गीत "कम बैक टू मी" एकल सूची में शीर्ष पर रहने वाला गीत बन गया। उनका दूसरा एकल गीत "से ओके" था। बिलबोर्ड के पाठकों ने "वी" को उस वर्ष के सबसे अच्छे एल्बमों की सूची में सातवें स्थान पर रखा। हजेंस को वर्ष 2007 के टीन च्वाइस अवार्ड में नयी गायिकाओं में से सर्वश्रेष्ठ गायिका या ब्रेकआउट गायिका चुना गया।
2006 में हजेंस ने पूरे देश High School Musical: The Concert के दौरे में भी भाग लिया, जिसमें उन्होंने अपने साउन्डट्रैक एल्बम के गाने के अतिरिक्त अपने पहले एल्बम के तीन गानों का भी प्रदर्शन किया। उन्होंने कोर्बिन ब्लू के साथ उनके पहले एल्बम के लिए युगल गीत "स्टिल देयर फॉर मी" गाया. सन् 2007 में हजेंस ने हाई स्कूल म्यूजिकल की अगली कड़ी हाई स्कूल म्यूजिकल 2 में दोबारा गैब्रिएला मोंटेज़ की भूमिका निभाई. टीवी रिव्यु की वर्जीनिया हेफर्नन ने इस फिल्म में हजेंस के प्रदर्शन को "मैट" कहा क्योंकि "एक भोली लड़की के रूप में उनका चरित्र बेहद आभायुक्त लग रहा था".
दिसम्बर 2007 में क्रिसमिस के अवसर पर उन्होंने दूसरे गायकों के साथ अमेरिका के राष्ट्रपति जॉर्ज बुश और उनके परिवार के लिए वाशिंगटन, डीसी के राष्टीय भवन संग्रहालय में प्रदर्शन किया।
हजेंस ने गैब्रिएला मोंटेज़ के रूप में अपनी भूमिका फिर से निभाई.High School Musical 3: Senior Year इस फिल्म में उनके प्रदर्शन के लिए उन्हें साल 2009 के किड्स च्वाइस अवार्ड में पसंदीदा अभिनेत्री का पुरस्कार मिला। उनका दूसरा एल्बम आइड़ेंटीफाइड, 1 जुलाई 2008 को आया और इसने आमतौर पर अनुकूल समीक्षा प्राप्त करते हुए बिलबोर्ड 200 में 23 वां स्थान प्राप्त किया। इस एल्बम में जिस एकल गीत को सबसे ज्यादा प्रसिद्धि मिली वो "सनीकरलाइट" था। हजेंस का आइड़ेंटीफाइड समर टूर, 1 अगस्त 2008 को शुरू हुआ और जल्दी ही, यानी उसी वर्ष 9 सितम्बरको समाप्त हो गया।
हजेंस ने कुछ साथी कलाकारों के साथ मिलकर 81 वें अकादमी पुरस्कार के कार्यक्रम में एक गीत प्रस्तुत किया। 8 अप्रैल 2009 को वेबसाईट फनी ऑर डाई के लिए "जेक ऐफ्रोंस पूल पार्टी" के नाम से बनाए गए एक लघु हास्य वीडियो को आम जनता के लिए जारी किया गया, इस वीडियो में हजेंस ने भी काम किया था। बाद में हजेंस ने रोबोट चिकन में किरदारों को स्वर दिया।
एक संगीतमय हास्य फिल्म बैंडस्लैम में हजेंस ने सहायक भूमिका निभाई, ये फिल्म सिनेमाघरों में 14 अगस्त 2009 को प्रदर्शित की गई। हजेंस ने इसमें "Sa5m" की भूमिका निभाई जो 15 वर्षीय एक ऐसी लड़की है जो कोंलेज में नयी आई है (यानि फ्रेशर है) और जिसमें कुछ छिपी हुई प्रतिभाएं हैं। हालांकि बैंडस्लैम  व्यावसायिक रूप से असफल रही लेकिन इसमें हजेंस के प्रदर्शन को आलोचकों की काफी प्रशंसा मिली।
डेविड वाडिंगटन ने कहा कि हजेंस ने "बाकी कलाकारों को पीछे छोड़ दिया है और वो अलग सी कहानी में फिट नहीं बैठतीं और कहानी के ज़रूरी अंत को और ज्यादा अपेक्षित बना देती हैं। दी गार्जीयन के फिलिप फ्रेंच ने फिल्म में उनके अभिनय की तुलना थैंडी न्यूटन और डोरोथी पार्कर से की.
2009 में, यह घोषणा की गई कि हजेंस बीस्टली में लिंडा टेलर का पात्र निभाएंगी, ये फिल्म एलेक्स फ्लिन की पुस्तक पर आधारित है और इसमें हजेंस के सह-अभिनेता एलेक्स पेटीफर हैं। इस कहानी में वो "ब्यूटी" का पात्र निभा रही हैं। हजेंस ने एक्शन फिल्म सकर पंच में ब्लोंडी की भूमिका निभाई है ये फिल्म मार्च 2011 में प्रदर्शित की जायेगी.
निजी जीवन और सार्वजनिक छवि
अक्टूबर 2007 में एक साक्षात्कार में हजेंस ने कहा कि वह हाई स्कूल म्यूज़िकल श्रृंखला के अपने सहकलाकार जेक एफ्रोन के साथ डेट कर रही हैं और यह डेटिंग हाई स्कूल म्यूज़िकल[77]के फिल्मांकन के समय से ही जारी है।  ऑडिशन के दौरान उनकी जोड़ी एक दूसरे के साथ नहीं थी और फिल्मांकन शुरू होने के बाद जब तक रिहर्सल शुरू नहीं हो गया, तब तक उनकी मुलाकात नहीं हुई थी। हजेंस एक कैथोलिक हैं और उनकी लम्बाई 5'3 है।
नग्न तस्वीरें
6 सितम्बर 2007 को हजेंस की तस्वीरें इन्टरनेट पर नज़र आयीं, एक में वह केवल अधोवस्त्र (अंदर पहनने के कपड़े) पहने थीं जबकि दूसरी में वो नग्न थीं। उनके प्रचारक ने बयान दिया कि ये तस्वीरें निजी तौर पर ली गयीं थीं और इन्टरनेट पर इनका आना दुर्भाग्यपूर्ण है। हजेंस ने बाद में माफी मांगी और कहा कि " वो इस स्थिति पर शर्मिंदा हैं और उन तस्वीरों को खिंचवाने का उन्हें पछतावा है। उसके बाद हजेंस ने एक बयान जारी किया कि वो इस घटना के बारे में बात नहीं करना चाहतीं.
ओके ! पत्रिका ने 2007 के अंत में हजेंस की नग्न तस्वीरें इन्टरनेट पर आने के बाद ये विचार व्यक्त किया कि हजेंस को हाई स्कूल मुजिकल 3 में नहीं लिया जाएगा. वॉल्ट डिज्नी कंपनी ने खबरों का खंडन किया और कहा कि "वेनेसा उस ग़लती के लिए माफ़ी मांग चुकी हैं जो स्पष्ट रूप से गलत निर्णय लेने के कारण हुई थी। हमें उम्मीद है कि उन्होंने सबक सीख लिया होगा."
2009 अगस्त में हजेंस की कुछ और तस्वीरें इन्टरनेट पर आयीं जिनमें हजेंस बग़ैर टॉप पहने हुए थीं। इस बारे में हजेंस के प्रतिनिधियों ने अब तक कोई अधिकारिक बयान नहीं दिया है। वकीलों ने इंटरनेट से इन तस्वीरों को हटाने का अनुरोध किया है। हजेंस ने बाद में एल्योर के अक्टूबर अंक में इन तस्वीरों के अपने करियर पर पड़े प्रभाव पर टिप्पड़ी की और कहा, "जब भी कोई मुझ से यह पूछता है कि क्या मैं फिल्म में नग्न दृश्य दूंगी और जब मैं ये उत्तर देती हूँ कि नहीं, ऐसा करने में मुझे असहज महसूस होता है तो वो कहते हैं कि ये बकवास है, तुम तो पहले ही ऐसा कर चुकी हो. अगर ऐसा कुछ है जो इसे और अधिक शर्मनाक बनाता है तो वह यह कि ये तस्वीरें मेरी निजी ज़िन्दगी का हिस्सा थीं। कोई मुझे उसके लिए इस तरह परेशान कर रहा है, ये बात मुझे और परेशान करती है। मेरी गलती से कम से कम कुछ लोग सीख रहे हैं।"
मुकद्दमे
ब्रायन शैल ने 2007 में हजेंस पर कथित रूप से "अनुबंध के उल्लंघन" का आरोप लगाया, मुकद्दमे के अनुसार उन्होंने हजेंस के गीत लेखन और रिकॉर्डिंग करियर के लिए पहले ही भुगतान कर दिया। शैल का दावा है कि संगीत में अपने करियर से $ 5 मिलियन की कमाई करने में मदद देने के बाद अब हजेंस पर उनके $150,000 का क़र्ज़ है। हजेंस का तर्क है कि अक्टूबर 2005 में जब उन्होंने इस अनुबंध पर दस्तखत किये तो वो सिर्फ 16 साल की नाबालिग लड़की थीं।
रासायनिक जाति
रासायनिक जाति (chemical species) ऐसे परमाणु, अणु, अणुओं के अंश और आयन होते हैं जिनपर कोई रासायनिक प्रक्रिया या मापन करा जाए। किसी एक जाति के सदस्य रासायनिक दृष्टि से बिलकुल एक जैसे होते हैं, यानि इनमें एक जैसे रासायनिक तत्व एक ही शैली से जुड़े हुए होते हैं। किसी भी मिश्रण में द्रव्यमान वर्णक्रममाप जैसी तकनीकों से अलग-अलग रासायनिक जातियों को अलग करा जा सकता है।
वेनेसा हजेंस
मुकद्दमे
हजेंस ने बाद में 9 अक्टूबर 2008 को इस अनुबंध को नकार दिया था। अदालत में उनके वकील द्वारा दाखिल किये गए दस्तावेज़ के अनुसार कैलिफोर्निया फैमिली कोड के अनुसार "एक नाबालिग के साथ अनुबंध करना व्यर्थ है और इस अनुबंध को (18 वर्ष से) पहले या इसके बाद उचित समय के अन्दर रद्द किया जा सकता है।"
2008 में जोनी वियेरा ने हजेंस पर मुकद्दमा किया और दावा किया कि 19 वर्षीय हजेंस के लिए की गयी उनकी प्रबंधन सेवाओं के बदले में अग्रिम राशि, रॉयल्टी और अनुबंधों से होने वाली आय में उनका हिस्सा, उन्हें अभी तक नहीं मिला है। वियेरा ने हजेंस पर आरोप लगाते हुए कहा कि उन्होंने हाई स्कूल म्यूजिकल की श्रृंखलाओं के ज़रिये एक व्यावसायिक नाम बनते ही अपनी टैलेंट टीम को छोड़ दिया। मई 2009 की शुरुआत में यह मामला सुलझ गया।
हैरी एडम्स (क्रिकेट अंपायर)
हैरी एडम्स (1881–21 दिसंबर 1946) दक्षिण अफ्रीकी क्रिकेट अंपायर थे। वह 1921 और 1928 के बीच दो टेस्ट मैचों में खड़े हुए थे।
शास्त्रीजी महाराज
शास्त्रीजी महाराज  भगवान स्वामीनारायण के तृतीय आध्यात्मिक उत्तराधिकारी थे तथा BAPS स्वामिनारायण संस्था के संस्थापक थे। उनका जन्म गुजरात के महेलाव गांव में हुआ था, उनका मूल नाम दुंगर भगत था।
उन्हें कम उम्र से ही भगवान स्वामीनारायण, उनके दर्शन और उनकी आध्यात्मिक उत्तराधिकारियों में विश्वास के लिए जाना जाता था।डूंगर भक्त पहली बार स्वामीनारायण संस्था के दौरे साधुओं से मिलने के बाद से साधु बनने के लिए दृढ थे। उनके पिता,मोती भाई, उनके कई जुड़ाव के बावजूद उन्हें जमा नहीं करना चाहते थे। अंत में, जब वे सोलह वर्ष के थे, मोती भाई ने डोंगर को भक्त बनने की अनुमति दी, यह महसूस करने के बाद कि यह उनके बेटे की एकमात्र इच्छा थी।जैसे डूंगर भक्त मंदिर में पहुंचे, उन्होंने खुद को मंदिर और अपने भक्तों की सेवा में समर्पित कर दिया। इसके बाद उन्हें साधु दीक्षा दी गई और उनका नाम  साधु यज्ञपुरुषदास रख दिया गया। उन्होंने मंदिर और अपने गुरु की सेवा जारी रखी और संस्कृत में शास्त्रों का अध्ययन करना शुरू किया। साधु यज्ञदास को स्वामी विज्ञानानंद ने दीक्षा दी थी। स्वामी विज्ञानानंद के गुजर जाने के बाद साधु यज्ञपुरुषदास भगतजी महाराज की सेवा में रहे। उन्होंने शास्त्रों का अध्ययन पूरा किया और अक्षर पुरुषोत्तम दर्शन पर अपने प्रवचनों के लिए गए। उन्होंने शास्त्रों का अध्ययन पूर्ण किया। उनकी शुद्ध और दार्शनिक विचारधारा का विरोध होने के बावजूद साधु यज्ञपुरुषदास ने अक्षर पुरुषोत्तम के दर्शन को फैलाना जारी रखा। अक्षर पुरुषोत्तम दर्शन में उनका दृष्‍टिकोण और अपने गुरु के वचनों में दृष्‍टि और अटल था। वह एक शिखरबद्ध मंदिर के केंद्र में अक्षर और पुरुषोत्तम के मूर्तिमान स्वरूप को स्थापित करना चाहते थे। विरोधियों ने उनको मारने की साजिश की थी, अंत में उन्होंने 5 संत और 100 भक्तो के साथ वड़ताल छोड़ दिया, और बोचासन गांव को अपनी प्रवृत्ति का केंद्र बनाया।
BAPS संस्था की स्थापना
==अंतिम जीवन== शास्त्रीजी महाराज ने २८ साल के प्रमुख स्वामी को संस्था के अध्यक्ष के रूप में नियुक्त किया। १९५० में, योगीजी महाराज को उनके आध्यात्मिक उत्तराधिकारी के रूप में नियुक्त करने के बाद, शास्त्रीजी महाराज का ८६ वर्ष की आयु में सारंगपुर में निधन हो गया।
बोर्दा, वांकिडि मण्डल
बोर्दा, वांकिडि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
रसूलपुर गूजर ध्यानसिंह, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
वसाका
वसाका या बसूटी या अडूसा एक द्विबीजपत्री झाड़ीदार पौधा है। यह एकेन्थेसिया परिवार का पौधा है। इसकी पत्तियाँ लम्बी होती हैं और तनों की पर्वसन्धियों पर सम्मुख क्रम में सजी रहती हैं। इसके फूल का रंग सफेद एवं पुष्पमंजरी गुच्छेदार होती है। यह एक औषधिय पौधा है। इसकी पत्ती में वेसिन नामक उपक्षार पाया जाता है। इसका उपयोग विभिन्न प्रकार की दवाइयों के रूप में किया जाता है। खांसी में इसके सेवन से काफी आराम मिलता है। आयुर्वेदिक एवं होम्योपैथिक दवाईयां बनाने में इस पौधे का इस्तेमाल होता है। औषधियाँ इसकी पत्तियों एवं जड़ों से तैयार की जाती हैं।
भारत का समुद्री इतिहास
भारत का समुद्री इतिहास ईसापूर्व तीसरी सहस्राब्दी से शुरू होता है जब सिन्धु घाटी के लोगों ने मेसोपोटामिया के साथ समुद्री व्यापार आरम्भ किया।
विरोधाभास अलंकार
अलंकार चन्द्रोदय के अनुसार विरोधाभास अलंकार, हिन्दी कविता में प्रयुक्त एक अलंकार का भेद है।
विरोधाभास अलंकार के अंतर्गत एक ही वाक्य में आपस में कटाक्ष करते हुए दो या दो से अधिक भावों का प्रयोग किया जाता है।
उदाहरण के तौर पर :1. "मोहब्बत एक मीठा ज़हर है"
इस वाक्य में ज़हर को मीठा बताया गया है जबकि ये ज्ञातव्य है कि ज़हर मीठा नहीं होता। अतः, यहाँ पर विरोधाभास अलंकार की आवृति है।
2. या अनुरागी चित्त की समुझै नहिं कोय। ज्यों-ज्यों बूडै़ स्याम रंग त्यों-त्यों उज्जवल होय।।
इसे विरोधीलंकार भी कहा जाता है, जिसका शब्दकोशीय अर्थ 'एक वक्तव्य, जिसमें विरोधाभाषी या विरोधी विचारों को मिलाया गया हो, जैसा कि गर्जनापूर्ण शांति या मीठा दुख' होता है।
तुरफ़ान द्रोणी
तुरफ़ान द्रोणी ( अंग्रेज़ी: Turfan Depression ) या तुरपान द्रोणी ( उईग़ुर:, तुरपान ओयमानलीक़ी; अंग्रेज़ी: Turpan Depression ) चीन द्वारा नियंत्रित मध्य एशिया के शिनजियांग क्षेत्र में स्थित ज़मीन में एक भ्रंश (फ़ॉल्ट​) के कारण बनी एक द्रोणी है। मृत सागर और जिबूती की असल झील के बाद तुरफ़ान द्रोणी में स्थित अयदिंग​ झील ( , Lake Ayding ) पृथ्वी का तीसरा सब से निचला ज़मीनी क्षेत्र है। यह सूखी झील समुद्र ताल से १५४ मीटर नीचे स्थित है (यानि इसकी ऊँचाई -१५४ मीटर है)। कुछ मापों के हिसाब से यह चीन का सबसे गरम और शुष्क इलाक़ा भी है। तुरफ़ान द्रोणी तुरफ़ान शहर के इर्द-गिर्द और उस से दक्षिण में विस्तृत है।
गंज जलालाबाद
इस गाँव से थोड़ी दूर उत्तर में स्थित कपिलेश्वर महादेव का मंदिर दर्शनीय स्थल है, जो शारदा नहर के किनारे पर स्थित है।
देवलदेवी एवं पहला शूद्र जैसे प्रसिद्ध उपन्यासों के लेखक सुधीर मौर्य इसी गाँव से हैं।
2018 पुरुष हॉकी विश्वकप
प्रारूप
16 टीमों को चार समूहों में बाँटा गया, जिनमें से प्रत्येक समूह में चार टीमें थीं। प्रत्येक टीम अपने समूह के बाकी टीमें से खेलीं। प्रत्येक समूह की पहली वरीयता की टीम, क्वार्टर फाइनल के लिये आगे बढ़ जायेगी, जबकि प्रत्येक समूह की दूसरी और तीसरी वरीयता की टीम, क्रॉसओवर मैचों में प्रवेश करेंगी। वहां से एक-उन्मूलन टूर्नामेंट खेला गया।
आकर्षण
पुरुष हॉकी विश्व कप 2018 के के लिए ओल्ली नामक कछुए को शुभंकर बनाया गया था। इसका मुख्य उद्देश्य ओलिव रिडले कछुए के संरक्षण के लिए जागरूकता फैलाना है। विश्व कप का एंथम सोंग को ए. आर. रहमान द्वारा तैयार किया गया था. इस एंथम सोंग के लिरिक्स “जय हिन्द, जय इंडिया” हैं. यह लिरिक्स गुलज़ार द्वारा लिखे गये हैं।
अंपायर
इस टूर्नामेंट के लिए एफआईएच द्वारा 16 अंपायर नियुक्त किए गए।
समूह ए
स्रोत: एफाआईएच
समूह बी
स्रोत: एफाआईएच वरीयता के लिए नियम: 1) अंक; 2) लक्ष्य अंतर; 3) गोल किए गए; 4) हेड-टू-हेड परिणाम।
समूह सी
स्रोत: एफाआईएच वरीयता के लिए नियम: 1) अंक; 2) लक्ष्य अंतर; 3) गोल किए गए; 4) हेड-टू-हेड परिणाम।
समूह डी
स्रोत: एफाआईएच वरीयता के लिए नियम: 1) अंक; 2) लक्ष्य अंतर; 3) गोल किए गए; 4) हेड-टू-हेड परिणाम।
असंभव अलंकार
अलंकार चन्द्रोदय के अनुसार हिन्दी कविता में प्रयुक्त एक अलंकार
2021 ओसाका अग्निकांड
17 दिसंबर 2021 को किता-कू, ओसाका, जापान के दोजिमा किता इमारत में स्थित "कर्मचारियों के मन एवं शरीर के लिए निशि उमेदा क्लिनिक" नामक एक मनोरोग क्लिनिक में एक अग्निकांड घटी। ऐसा दावा किया जा रहा है कि आग आगज़नी के चलते लगी है। चौबीस लोगों की मृत्यु हुई और संदिग्ध व्यक्ति सहित चार लोग घायल हुए।
अग्निकांड
17 दिसंबर 2021 को सुबह 10:20 स्थानीय समय पर ओसाका, जापान के किता वार्ड के एक आठ-मंज़िली इमारत पर आग लग गई। यह आग एक मनोरोग क्लिनिक में लगी जो चौथी मंज़िल पर थी, जिसका नाम है 'कर्मचारियों के मन एवं शरीर के लिए निशि उमेदा क्लिनिक'। यह क्लिनिक उन रोगियों की चिकित्सा करता है जो खिन्नता और दहशत के साथ एनीमिया और स्लीप एपनिया जैसे शारीरिक रोगों से भुगतते हैं। काम में वापस जा रहे कर्मचारियों के लिए सुबह 10:00 बजे एक काउंसेलिंग सत्र भी ओयोजित की जाती थी। इसी सत्र की वजह से अग्निकांड के समय क्लिनिक में एक साथ इतने लोग मौजूद थे। अग्निकांड शुक्रवार को 10:30 बजने के कुछ देर पहले धीरे-धीरे शुरू हुई। आधे घंटे के अंदर इसे नियंत्रित कर लिया गया।
रिसेप्शन डेस्क पर बैठे दो औरतों के अनुसार संदिग्ध व्यक्ति एक कागज़ का बैग लेकर क्लिनिक में आया और उसने उसे हीटर के सामने रख दिया। फिर उसने बैग को लात मारा जिससे एक तरल फर्श पर फैल गया और अंदर आग लग गई।
पीड़ित
अग्निकांड में 24 लोगों की सुनिश्चित रूप से मृत्यु हुई है, जबकि चार और घायल हुए हैं, जिनमें संदिग्ध में शामिल है। मृत लोगों में से चौदह आदमी थे और दस औरत। उनकी उम्र 20 वर्ष से 60 वर्ष तक थी। सभी पीड़ित व्यक्ति क्लिनिक में या तो काम करते थे या फिर रोगी के रूप में आए थे।
चार घायल लोगों में से एक संदिग्ध व्यक्ति भी है, जिसे गंभीर जलनों के साथ अस्पताल में ले जाया गया है, दो औरत जो बेहोश तथा गंभीर स्थिति में हैं, और एक तीसरी औरत जिसे कुछ चोटें आई हैं। कई पीड़ित लोगों की चिकित्सा करने के बाद एक चिकित्सक ने कहा कि वे कार्बन मोनोक्साइड की साँस लेकर ही मर गए, जो उनके शरीरों पर कम मात्रा में बाहरी चोटों से पता चलता है।
जाँच पड़ताल
पुलिस ने कहा कि यह अग्निकांड आगज़नी का अंजाम था, और यह कि वे अपनी जाँच जारी रखेंगे। स्थान पर एक अत्यधिक ज्वलनशील तरल की निशानी पाई गई जो कि शायद पेट्रोल ही है। क्लिनिक के छत पर निशानियों तथा दृश्य यही इशारा करते हैं कि यह एक आगज़नी हमला था।
18 दिसंबर को पुलिस ने निशियोदोगावा-कू, ओसाका में संदिग्ध व्यक्ति के घर पर तलाश की। संदिग्ध आग के कुछ ही महीनों पहले एक नए घर में चला गया था। इमारत में आग लगने से आधे घंटे पहले संदिग्ध व्यक्ति के घर पर भी एक छोटी आग लगी थी। संदिग्ध व्यक्ति की उम्र 61 वर्ष है और वह क्लिनिक में पहले रोगी बनकर आ चुका है; उसे बाद में मोरियो तानामोतो, एक रिटायर हो चुके धातु कार्यकर्ता के रूप में पहचाना गया है।
विशेषज्ञ इस अग्निकांड से हुई मृत्युओं की संख्या से चकित हो गए। अधिकारियाँ यह जाँच रहे हैं कि पीड़ित लोग उस मंज़िल में फँस कैसे गए और पूरी मंज़िल इतनी जल्दी धूएँ में कैसे लिपट गई। उनके अनुसार इमारत ने पहले किसी भी अग्नि कानून का उल्लंघन नहीं किया है।
तानसेन
तानसेन या रामतनु  हिन्दुस्तानी शास्त्रीय संगीत के एक महान ज्ञाता थे। उन्हे सम्राट अकबर के नवरत्नों में भी गिना जाता है।
संगीत सम्राट तानसेन की नगरी ग्वालियर के लिए कहावत प्रसिद्ध है कि यहाँ बच्चे रोते हैं, तो सुर में और पत्थर लुढ़कते हैं तो ताल में। इस नगरी ने पुरातन काल से आज तक एक से बढ़कर एक संगीत प्रतिभाएं संसार को दी हैं और संगीतकार सूर्य तानसेन इनमें सर्वोपरि हैं।
तानसेन को संगीत का ज्ञान कैसे प्राप्त हुआ? तानसेन हरिदास के साथ वृन्दावन संगीत की शिक्षा ग्रहण की। तानसेन ने मानसिंह की विधवा पत्नी मृगनयनी से संगीत की शिक्षा प्राप्त की।
प्रारम्भ से ही तानसेन मे दूसरों की नकल करने की अपूर्व क्षमता थी। बालक तानसेन पशु-पक्षियों  की तरह- तरह की बोलियों की सच्ची नकल करता था और हिंसक पशुओं की बोली से लोगों को डराया करता था। इसी बीच स्वामी हरिदास से उनकी भेंट हो गयी । उनसे मिलने की भी एक मनोरंजक घटना है।
उनकी अलग-अलग बोलियों को बोलने की प्रतिभा को देखकर वे काफी प्रभावित हुए। स्वामी जी ने उन्हें उनके पिता से संगीत सिखाने के लिए माँग लिया।इस तरह तानसेन को संगीत का ज्ञान हुआ। 1586 में तानसेन की मृत्यु आगरा में हो गई। और संगीतकार तानसेन की इच्छा अनुसार मोहम्मद गौस के मकबरे के समीप तानसेन का मकबरा बनाया गया जो ग्वालियर में हैं।